Document ID: 32004D0700

Title and Content:
ΑΠΌΦΑΣΗ ΤΗΣ ΕΠΙΤΡΟΠΉΣ της 13ης Οκτωβρίου 2004 για τροποποίηση της απόφασης 2004/280/ΕΚ για θέσπιση μεταβατικών μέτρων σχετικά με την εμπορία ορισμένων προϊόντων ζωικής προέλευσης που αποκτώνται στην Τσεχική Δημοκρατία, την Εσθονία, την Κύπρο, τη Λετονία, τη Λιθουανία, την Ουγγαρία, τη Μάλτα, την Πολωνία, τη Σλοβενία και τη Σλοβακία [κοινοποιηθείσα υπό τον αριθμό Ε(2004) 3729] (Κείμενο που παρουσιάζει ενδιαφέρον για τον ΕΟΧ) (2004/700/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την πράξη προσχώρησης της Τσεχικής Δημοκρατίας, της Εσθονίας, της Κύπρου, της Λετονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας, και ιδίως το άρθρο 42, Εκτιμώντας τα ακόλουθα: (1) Από την 1η Μαΐου 2004, τα προϊόντα ζωικής προέλευσης που αποκτώνται στην Τσεχική Δημοκρατία, την Εσθονία, την Κύπρο, τη Λετονία, τη Λιθουανία, την Ουγγαρία, τη Μάλτα, την Πολωνία, τη Σλοβενία και τη Σλοβακία («τα νέα κράτη μέλη») πρέπει να διατίθενται στην αγορά σύμφωνα με τους συναφείς κοινοτικούς κανόνες, ιδίως όσον αφορά τη διάρθρωση και την υγιεινή των εγκαταστάσεων, καθώς και τον έλεγχο και τη σήμανση καταλληλότητας των προϊόντων. (2) Ορισμένα από αυτά τα προϊόντα ζωικής προέλευσης που αποκτήθηκαν στα νέα κράτη μέλη πριν από την ημερομηνία προσχώρησης υπήρχαν σε αποθέματα κατά την εν λόγω ημερομηνία. Ωστόσο, τα εν λόγω προϊόντα ζωικής προέλευσης ενδέχεται να μην πληρούν όλες τις κοινοτικές κτηνιατρικές απαιτήσεις. (3) Η απόφαση 2004/280/ΕΚ της Επιτροπής, της 19ης Μαρτίου 2004, για θέσπιση μεταβατικών μέτρων σχετικά με την εμπορία ορισμένων προϊόντων ζωικής προέλευσης που αποκτώνται στην Τσεχική Δημοκρατία, την Εσθονία, την Κύπρο, τη Λετονία, τη Λιθουανία, την Ουγγαρία, τη Μάλτα, την Πολωνία, τη Σλοβενία και τη Σλοβακία (1) άρχισε να ισχύει την 1η Μαΐου 2004. (4) Η απόφαση 2004/280/ΕΚ επιτρέπει στα προϊόντα που αναφέρονται σε αυτήν να διατίθενται, έως τις 31 Δεκεμβρίου 2004, στην αγορά του νέου κράτους μέλους καταγωγής, με τον όρο ότι θα φέρουν το εθνικό σήμα που ορίζεται στο εν λόγω νέο κράτος μέλος πριν από την 1η Μαΐου 2004 για τα προϊόντα ζωικής προέλευσης που είναι κατάλληλα για ανθρώπινη κατανάλωση. (5) Η απόφαση 2004/280/ΕΚ επιτρέπει, έως τις 31 Αυγούστου 2004, την εμπορία προϊόντων που αναφέρονται στην απόφαση αυτή, τα οποία αποκτώνται σε εγκαταστάσεις εξουσιοδοτημένες να εξάγουν προς την Κοινότητα. (6) Η απόφαση 2004/280/ΕΚ επιτρέπει, έως τις 31 Δεκεμβρίου 2004, να χρησιμοποιούνται αποθέματα υλικών και σημάτων πρώτης και δεύτερης συσκευασίας που φέρουν το σήμα που ορίζεται στο νέο κράτος μέλος καταγωγής πριν από την 1η Μαΐου 2004 όσον αφορά τα προϊόντα ζωικής προέλευσης που είναι κατάλληλα για ανθρώπινη κατανάλωση, με σκοπό τη διάθεση στην εγχώρια αγορά όπως προβλέπεται στην εν λόγω απόφαση. (7) Η Τσεχική Δημοκρατία, η Ουγγαρία και η Πολωνία επισήμαναν ότι εξακολουθούν να υπάρχουν αποθέματα ορισμένων προϊόντων ζωικής προέλευσης με μακροχρόνια συντήρηση που δεν συνιστούν κίνδυνο για τους καταναλωτές, τα οποία δεν θα έχουν πωληθεί πριν από τις 31 Δεκεμβρίου 2004. Ως εκ τούτου, κρίνεται σκόπιμο να παραταθούν οι προθεσμίες που ορίζονται στην απόφαση 2004/280/ΕΚ. (8) Στις 15 Ιουλίου 2004 ζητήθηκε η γνώμη της μόνιμης επιτροπής για την τροφική αλυσίδα και την υγεία των ζώων, και κανένα κράτος μέλος δεν αντιτάχθηκε στην πιθανή παράταση των προθεσμιών που ορίζονται στην απόφαση 2004/280/ΕΚ. (9) Ως εκ τούτου, η απόφαση 2004/280/ΕΚ τροποποιείται αναλόγως. (10) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η απόφαση 2004/280/ΕΚ τροποποιείται ως εξής: α) στο άρθρο 2 παράγραφος 1, η ημερομηνία «31 Δεκεμβρίου 2004» αντικαθίσταται από την ημερομηνία «30 Απριλίου 2005»· β) στην εισαγωγική πρόταση του άρθρου 3, η ημερομηνία «31 Αυγούστου 2004» αντικαθίσταται από την ημερομηνία «30 Απριλίου 2005»· γ) στο άρθρο 4, η ημερομηνία «31 Δεκεμβρίου 2004» αντικαθίσταται από την ημερομηνία «30 Απριλίου 2005». Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 13 Οκτωβρίου 2004.

Classification Labels:
1934
311

Label Descriptions:
{"1934": "Πολιτική για την υγεία", "311": "ΥΓΕΙΑ"}

EuroVoc IDs (Original): 13
2479
4057
2450
2737

EuroVoc IDs (Expanded): 13
2479
4057
2450
2737

Dataset Source: meu

Split: train